**Тексерілді**

**«Әйгерім» бөбекжай бақшасының**

**әдіскері**

**\_\_\_\_\_\_\_\_\_\_ Н.Е.Омарова**

**«\_\_» \_\_\_\_\_\_\_\_\_\_\_ 2019ж.**

**Білім беру саласы:** «Таным»,«Қатынас», «Шығармашылық»,

**Бөлімі:** Қ.М.Ұ.Қ.құрастыру, сөйлеуді дамыту, сурет салу.

**Тақырыбы:** Қызықты математика

**Мақсаты:** Балалардың геометриялық пішіндер туралы білімдерін қалыптастыра отырып, қарапайым математикалық ұғымдарын бекіту, пішіндерді ажыратып айта білуге, оларды қоршаған ортамен салыстырып, түр – түсін, заттардың көлемін анықтай білуге дағдыландыру. Балалардың ой - өрісін,ұсақ қол моторикасын, логикалық ойлау қабілеттерін ойын арқылы дамыту, зейіндерін, белсенділіктерін арттыру. Балаларды ұйымшылдыққа, тапқырлыққа тәрбиелеу.

 **Әдіс- тәсілі:** Түсіндіру, көрсету, үйрету

 **Көрнекіліктер:** қима пішіндер.

 **Үш тілік компонент:** Бір – один ,екі – два, үш – три.

 **Ойын технологиясы:** Д/о: «Үй құрастыр»,санамақ.

 **I - Кіріспе бөлім:**

Шаттық шеңбері: Мейірімді жүрекпен,

 Ақ пейілді тілекпен.

 Амандасып алайық,

 Бір жадырап қалайық.

 Қайырлы таң,қонақтар!

- Балалар қазір жылдың қай мезгілі?

 **-** Күз мезгілінде қанша ай бар? Атап өтейікші.

- Қыркүйек,қазан,қараша.

-Жарайсыңдар, балалар.

**II - Негізгі бөлім:**

-Балалар, сендер «Пішіндер әлеміне» барғыларың келеді ме?

Олай болса, отарбаға мініп, көзімізді жұму арқылы «Пішіндер әлеміне»жол жүрейік.

 Пыш – пыш , біз кеттік,

 Жүрісті үдетейік.

 Гу – гу гуілде,

 Қалып қойма біріңде.

 Қане балалар тоқтайық,

 Көзімізді ашайық.

 Пыш – пыш.

-Міне балалар,сиқырлы «Пішіндер әлеміне» келдік.

**Қызықтыру сәті:** Төртбұрыш, үш бұрыш, шеңбер кездеседі.

**Төртбұрыш:** Мен төрт бұрыш,төрт бұрыш,

 Қарама қарсы жақтарым бірдей.

 Көңілдімін мен осы,

 Кел танысайық досым.

**Үш бұрыш:** Мен үшбұрышпын,үш жағым бар,

 Үш төбеден жасалғам.

 Үй төбесіне қарашы,

 Мен ғой сонда отырған.

**Шеңбер:** Мен шеңбермін, мен шеңбер.

 Осындаймын дөңгелек.

 Айналаңа қарашы,

 Көп жерде мені табасын.

**Пішіндер:** - Саламатсыңдар ма балалар?!

**Тәрбиеші:** - Балалар, осы пішіндерді қоршаған ортада салыстырайықшы. Пішіндер, сендерде балалардың білімдерін байқаңдар.

**Слайдпен жұмыс. Қос тілділік**: Бір – один, екі – два, үш – три.

**Санамақ:**

**1) Бір** [деген](http://engime.org/?q=%D0%B4%D0%B5%D0%B3%D0%B5%D0%BD)ім – бөрік,

 Кисең берер көрік.

 **Екі** дегенім – етік,

 Киер сәнді етіп. **Үш** дегенім – ішік, Теріден тігер пішіп.

**2)** Бір үйде нешеуміз?
 Кел, санайық екеуміз.

 Бас бармағым - атам,
 Балалы үйрек – әжем,
 Ортан терек -  әкем,
 Шылдыр шүмек – анам,
 Кішкене бөбек – мен.

 Бір үйде біз нешеуміз?
 Біз үйде көппіз.

**Пішіндер:** - Балалар, сендер білімді екенсіңдер, біз сендерге тапсырма дайындап қойдық.

Балаларды үш топқа топтастыру.

1 топ

2 топ

3 топ

**1 – тапсырма**

1 стол - - пішіндерге ұқсас суреттерді жабыстыру.

2 стол- - гуашпен бояу. (қылқалам)

3 стол - - пішіндерді қыстырғышпен ілу.

**Шарты:** Пішіндердің түсін атау, жылдамдыққа, логикалық ойлауға дағдыландыру.

**2 - тапсырма**

1 стол – «Сиқырлы қалтадан» гиометриялық пішіндерді атау.

2 стол – геометриялық пішіндерден құрастыру

3 стол – пішіндердің көлеңкесіне қарай орнын табу.

III- Қорытынды бөлім

 **Д/ойын**:«Пішіндерден құрастыр»

**Шарты**: Берілген пішіндерден сурет құрау.

**Пішіндер:** - Сендер өте ақылды екенсіңдер,біз сендерге сыйлық сыйлағымыз келіп тұр. Корзинкамен алма береді.

Мақтау, мадақтау.

Бірде тасыр- гүсір етіп жаңбыр жауып кетеді. Көбелектердің қанаттары дымқылданып, қайда тығыларын білмей дал болады. Ал, себелеп жауған жаңбыр тоқтар емес!

**Көбелек:** - Сәлеметсіңдер ме балалар?

Мен қайда ұшып келдім?

**Бейнелеу оқытушысы:** Сәлеметсің бе, көбелек! Сен қайдан жүрсің?

**Көбелек: -** Мен сіңілілеріммен күн шуақты алаңқай гүлбағында гүлден – гүлдерге қуана ұшып- қонып ойнап жүрген едік. Кенеттен тасыр- гүсір етіп жаңбыр жауып, жел тұрып кетті. Жел мені бір жаққа, сіңілілерімді бір жаққа ұшырып әкетті.

**Бейнелеу оқытушысы: -** Балалар бұл оқып бастаған ертегідегі көбелек екен ғой.

**Көбелек:** **-** Балалар мен жалғыз өзім сіңілілерімді іздеуге қорқып тұрмын. Сендер маған көмектесесіңдер ме?

**Бейнелеу оқытушысы: -** Балалар көбелекке көмектесеміз бе? **Балалар:** - Ия көбелекке көмектесеміз.

 **Бейнелеу оқытушысы:** - Ия, әрине көбелек біз саған көмектесеміз. Ол үшін бізге ертегілер еліне саяхатқа шығуымыз керек.

Олай болса көзілдірік киіп уақыт машинасымен ертегілер еліне енейік.

**Бейнелеу оқытушысы: Уақыт машинасы демде,**

 **Жеткіз ертегілер еліне!!!**

Балалар қараңдаршы мына жер қандай керемет, біз қандай жерге тап болдық?

**Қызықтыру сәті:** Тал тұрады

**Бейнелеу оқытушысы:** Сәлеметсің бе, тал?

**Тал:** Сәлеметсіңдер ме балалар.Сендер қайдан келе жатсыңдар?

**Бейнелеу оқытушысы:** Біз мына көбелектің сіңілдерін іздеп шықтық, олар күн шуақты алаңқай гүлбағында гүлден – гүлдерге қуана ұшып- қонып ойнап жүрген кезде.Кенеттен жаңбыр жауып, жел тұрып кетіпті.

Жел апалы сіңілі үш көбелекті әр жаққа ұшырып адастырыпты.

Сіз осы ормандағы ең ақылды, көп білетін биік талсыз.

 Бізге көбелектерді табуға көмектесізбе?

**Тал:** - Менің көңіл күйім болмай тұр, сол қатты соққан жел менің де әдемі болып тұрған жапырақтарымды да ұшырып кетті.

**Бейнелеу оқытушысы:-**Балалар енді ағаштың көңіл- күйін қалай көтерсек болады?

-Кәнекей балалар мына жерде жатқан жапырақтардан әдемі көбелектер жасайық та талдың бұтақтарын қондырайық. .

 **Балалардың жеке жұмысы.**

 Табиғи материалды (жапырақты) пайдаланып, көбелекті жапсыру .

 **Тал:-** Рахмет балалар менің көңіл-күйім көтеріліп қалды.

 **Көбелек:** -Мына екі түсті көбелек менің сіңілілеріме ұқсайды екен.

 **Тал: -**Ия, мына сары, жасыл түсті көбелектерді жел гүлбаққа қарай

 ұшырып әкеткенін көрдім. Осы екі көбелекті сендер іздеп жүрген

 боларсыңдар?

 **Көбелек:**- Онда бізге жолды көрсетіп жібересіз бе?

 **Тал: -**Балалар сендер мына көлшікке қарай жүре берсеңдер әрі қарай гүлбағына да жетесіңдер.

 **Қызықтыру сәті:**Көлшіктегі көлбақа

- Сәлеметсіңдер ме, балалар? Сендер қайдан келе жатырсыңдар?

 **Бейнелеу оқытушысы:** Біз мына көбелектің сіңілілерін іздеуге шықтық,қатты жел тұрғанда олар гүлбағына ұшып кетіпті. Көлбақа сен бізге мына көлшіктен гүлбағына өтетін жолды көрсетесің бе?

 **Көлшіктегі көлбақа:** Әрине мен сендерге көмектесемін, бірақ менің

 сендерге бір шартым бар. Мен көлшікте тек қана ақ шамгүлдерді ғана

 көремін. Сендер балалар қандай гүлдерді білесіңдер?

 **Балалар:** Түймедақ, қызғалдық, раушан гүлідері.

 **Көлшіктегі көлбақа:**Балалар сендер көптеген гүлдердің түрін біледі

 екенсіңдер. Маған осы гүлдердің суреттерін салып беріңдерші.

 **Балалардың жеке жұмысы.**

 Дәстүрден тыс әдіс-тәсілі арқылы сурет салу.

 1.Түймедақ гүлі –губканы бастыру;

 2.Раушан гүлі –қағазды умаждау;

 3. Қызғалдақ гүлі – губканы бастыру

 **Көлшіктегі көлбақа: -** Балалар қандай керемет түрлі- түсті әдемі гүлдер,

 мен бұндай әсем гүлдерді көрген емеспін. Рахмет сендерге.

 **Бейнелеу оқытушысы:** - Көлбақа, біз сенің шартыңды орындадық.

 Енді бізге гүлбаққа бару үшін жолды көрсет.

 **Көлбақа:**- Мына сиқырлы ақшамгүлді берейін, ол сендерге жол көрсетеді.

 **Көбелек:** Алақай! Балалар қараңдаршы біз қандай керемет гүлбағына

 келдік? Гүлдердің хош иістерін – ай! Мына гүлдерде түрлі -түсті әдемі

 көбелектер қонып отыр, ал менің сіңілілерім қайда екен?

 Осы кезде екі көбелек әпкесінің дауысын естіп ұшып келеді.

 Апалы сіңілі көбелектер бір- бірімен қауышады. Қуанған екі көбелек

 балалардан гүлбағына қалай жеткенін сұрайды.

 **Қорытынды кезең:**

 **Д/ойын: «Қалай жеттік?»**

 Сұрақ – жауап арқылы балалар көбелекке қалай көмектескені, қандай

 жолмен гүлбағына жеткені туралы және де қандай тапсырмаларды

 орындағанын айтып берді.

 Балаларды мақтап- мадақтау.

 **Бейнелеу оқытушысы: -** Мінекейбалалар менің оқып бастаған ертегім

 жақсы аяқталды. Апалы сіңілі көбелектер бір- бірімен табысып қауышты.

 Сендерге ертегі ұнады ма?

 **Балалар:** - Ия ертегі бізге қатты ұнады.

 **Бейнелеу оқытушысы:-**Олай болса балалар ертегі елінен көзілдірігімізді

 киіп уақыт машинасымен өз тобымызға қайтайық.

 Осылай балалар топқа оралады.